हिन्दी को आगे बढ़ाने के लिए केवल हिन्दी से अनुराग ही पर्याप्त नहीं, उसका सम्मान भी ज़रूरी है। जिन विद्यालयों में हिन्दी बोलने पर छात्रा दण्डित किए जाते हैं, अब उनको दण्डित करने का समय आ गया। जो राजनेता भाषायी दुराग्रह खड़ा करके भारतीय भाषाओं को जोड़ने की बजाय सौहार्द को समाप्त करना चाहते हैं, उनको किनारे करने का समय आ गया। हिन्दी का अधिकतम व्यवहार ही उसके विस्तार को सुनिश्चित करेगा।